nibzard/narodne-novine-full-text-markdown huggingface dataset:
### NN 13/2026 (6.2.2026.), Zakon o izmjenama i dopunama Zakona o nadzoru državne granice

HRVATSKI SABOR

116

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O NADZORU
 DRŽAVNE GRANICE

Proglašavam Zakon o izmjenama i dopunama Zakona o nadzoru državne granice, koji je Hrvatski sabor donio na sjednici 29. siječnja 2026.

Klasa: 011-02/26-02/05
 Urbroj: 71-10-01/1-26-2
 Zagreb, 2. veljače 2026.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA
 O NADZORU DRŽAVNE GRANICE

Članak 1.

U Zakonu o nadzoru državne granice (»Narodne novine«, br. 83/13., 27/16., 114/22. i 151/22.) u članku 2. stavku 1. podstavak 2. mijenja se i glasi:

» – Uredba (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (kodifikacija) (SL L 77, 23. 3. 2016.) kako je posljednji put izmijenjena Uredbom (EU) 2024/1717 Europskog parlamenta i Vijeća od 13. lipnja 2024. o izmjeni Uredbe (EU) 2016/399 o Zakoniku Unije o pravilima kojima se uređuje kretanje osoba preko granica (SL L 2024/1717, 20. 6. 2024.) (u daljnjem tekstu: Uredba (EU) 2016/399),«.

Članak 2.

U članku 3. stavku 3. iza riječi: »donosi odluku o privremenom ponovnom uvođenju nadzora državne granice na unutarnjim granicama« dodaju se riječi: »ili na nekim njihovim određenim dijelovima«.

U stavku 4. iza riječi: »o tome obavješćuje« dodaju se riječi: »Europski parlament, Vijeće,«.

U stavku 5. iza riječi: »na unutarnjim granicama« dodaju se riječi: »ili na nekim njihovim određenim dijelovima«.

Stavak 6. mijenja se i glasi:

»(6) Izvješće o privremenom ponovnom uvođenju nadzora državne granice na unutarnjim granicama ili na nekim njihovim određenim dijelovima i, prema potrebi, produljenju tog nadzora, Europskom parlamentu, Vijeću i Europskoj komisiji podnosi Ministarstvo.«.

Članak 3.

Iza članka 3. dodaje se članak 3.a koji glasi:

»Članak 3.a

Ministarstvo je nadležno za pokretanje inicijative, kao i za sudjelovanje u postupku savjetovanja koje pokreće Europska komisija u skladu s člankom 27.a stavkom 1. Uredbe (EU) 2016/399.«.

Članak 4.

U članku 9. iza stavka 2. dodaju se stavci 3. i 4. koji glase:

»(3) Vlada Republike Hrvatske, na prijedlog ministra, može donijeti odluku o privremenom zatvaranju pojedinih graničnih prijelaza ili ograničiti njihovo radno vrijeme.

(4) Kada je to nužno radi trenutačne zaštite javnog zdravlja, Vlada Republike Hrvatske, na prijedlog ministra nadležnog za zdravstvo, može donijeti odluku o privremenom ograničenju kretanja preko graničnih prijelaza za pojedine kategorije putnika.«.

Članak 5.

U članku 29. iza stavka 3. dodaje se stavak 4. koji glasi:

»(4) Ministarstvo je nadležno za obavješćivanje Europske komisije vezano uz prekogranične regije iz članka 42.b Uredbe (EU) 2016/399.«.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/25-01/85
 Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 14/2026 (11.2.2026.), Odluka o imenovanju zamjenika općinskog državnog odvjetnika u Općinskom državnom odvjetništvu u Čakovcu

Državnoodvjetničko vijeće

143

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 65. sjednici Vijeća održanoj 15. i 16. prosinca 2025.,

odlučilo je

I. ALBERT PODOBNIK, odvjetnik iz Zagreba, imenuje se za zamjenika općinskog državnog odvjetnika u Općinskom državnom odvjetništvu u Čakovcu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/49
 Urbroj: 121-19
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o imenovanju zamjenice općinskog državnog odvjetnika u Općinskom državnom odvjetništvu u Puli – Pola

DRŽAVNOODVJETNIČKO VIJEĆE

144

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 65. sjednici Vijeća održanoj 15. i 16. prosinca 2025.,

odlučilo je

I. MARIJA KESER, viša državnoodvjetnička savjetnica u Općinskom državnom odvjetništvu u Rijeci, upućena na rad u Županijsko državno odvjetništvo u Rijeci, imenuje se za zamjenicu općinskog državnog odvjetnika u Općinskom državnom odvjetništvu u Puli – Pola.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/50
 Urbroj: 121-15
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o imenovanju zamjenice općinskog državnog odvjetnika u Općinskom državnom odvjetništvu u Šibeniku

DRŽAVNOODVJETNIČKO VIJEĆE

145

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 65. sjednici Vijeća održanoj 15. prosinca 2025.

odlučilo je

I. LUCIJA KRIŽANAC MIHALJEVIĆ, viša državnoodvjetnička savjetnica u Općinskom državnom odvjetništvu u Šibeniku, imenuje se za zamjenicu općinskog državnog odvjetnika u Općinskom državnom odvjetništvu u Šibeniku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/48
 Urbroj: 121-17
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o imenovanju zamjenika županijskog državnog odvjetnika u Županijskom državnom odvjetništvu u Bjelovaru

DRŽAVNOODVJETNIČKO VIJEĆE

147

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 65. sjednici održanoj 15. i 16. prosinca 2025.

odlučilo je

I. KREŠIMIR SKRBA, općinski državni odvjetnik u Općinskom državnom odvjetništvu u Bjelovaru, imenuje se za zamjenika županijskog državnog odvjetnika u Županijskom državnom odvjetništvu u Bjelovaru.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Klasa: 712-04/25-DOVO/15
 Urbroj: 121-15
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o imenovanju zamjenice županijskog državnog odvjetnika u Županijskom državnom odvjetništvu u Varaždinu

DRŽAVNOODVJETNIČKO VIJEĆE

148

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 65. sjednici održanoj 15. i 16. prosinca 2025.

odlučilo je

I. IVANA KRNJAK, općinska državna odvjetnica u Općinskom državnom odvjetništvu u Čakovcu, imenuje se za zamjenicu županijskog državnog odvjetnika u Županijskom državnom odvjetništvu u Varaždinu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-04/25-DOVO/16
 Urbroj: 121-15
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o imenovanju zamjenika Glavnog državnog odvjetnika Republike Hrvatske u Državnom odvjetništvu Republike Hrvatske

DRŽAVNOODVJETNIČKO VIJEĆE

149

ODLUKA

Državnoodvjetničko vijeće (dalje u tekstu: Vijeće), na temelju članka 41. stavka 1. i članka 58. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022 i 155/2023, dalje u tekstu: Zakon o Državnoodvjetničkom vijeću) na 65. sjednici održanoj 15. i 16. prosinca 2025,

odlučilo je

I. EDDY PUTIGNA, zamjenik županijskog državnog odvjetnika u Županijskom državnom odvjetništvu u Puli – Pola, upućen na rad u Državno odvjetništvo Republike Hrvatske i GORAN SUPANČIĆ, zamjenik županijskog državnog odvjetnika u Županijskom državnom odvjetništvu u Varaždinu, imenuju se za zamjenike Glavnog državnog odvjetnika Republike Hrvatske u Državnom odvjetništvu Republike Hrvatske.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Klasa: 712-05/25-DOVO/05
 Urbroj: 121-17
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o imenovanju zamjenica općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

146

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 65. sjednici Vijeća održanoj 15. i 16. prosinca 2025.,

odlučilo je

I. IVANA RAJČIĆ PERIĆ, državnoodvjetnička savjetnica u Općinskom kaznenom državnom odvjetništvu u Zagrebu i ANA MESAREK, državnoodvjetnička savjetnica u Općinskom kaznenom državnom odvjetništvu u Zagrebu, imenuju se za zamjenice općinskog državnog odvjetnika u Općinskom kaznenom državnom odvjetništvu u Zagrebu.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/44
 Urbroj: 121-37
 Zagreb, 15. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Požegi

DRŽAVNOODVJETNIČKO VIJEĆE

150

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Ankice Njegovan-Bišof, na 65. sjednici održanoj 15. i 16. prosinca 2025.,

odlučilo je

ANKICA NJEGOVAN-BIŠOF razrješava se dužnosti zamjenice općinskog državnog odvjetnika u Općinskom državnom odvjetništvu u Požegi, s danom 1. travnja 2026.

Klasa: 712-06/25-DOVO/18
 Urbroj: 121-3
 Zagreb, 16. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o razrješenju dužnosti zamjenice županijske državne odvjetnice u Županijskom državnom odvjetništvu u Rijeci i zamjenice županijskog državnog odvjetnika u Županijskom državnom odvjetništvu u Rijeci

DRŽAVNOODVJETNIČKO VIJEĆE

151

ODLUKA

Državnoodvjetničko vijeće na temelju članka 41. u svezi s člankom 64. i 68. te člankom 79. i 80. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/23; dalje u tekstu Zakon o Državnoodvjetničkom vijeću), odlučujući o zahtjevu za razrješenje Ivanke Vidović-Vinketa, županijske državne odvjetnice u Županijskom državnom odvjetništvu u Rijeci, na 65. sjednici održanoj 15. i 16. prosinca 2025.,

odlučilo je

I. IVANKA VIDOVIĆ-VINKETA razrješava se dužnosti županijske državne odvjetnice u Županijskom državnom odvjetništvu u Rijeci, s danom 2. ožujka 2026.

II. IVANKA VIDOVIĆ-VINKETA razrješava se dužnosti zamjenice županijskog državnog odvjetnika u Županijskom državnom odvjetništvu u Rijeci, s danom 2. ožujka 2026.

Klasa: 712-06/25-DOVO/19
 Urbroj: 121-3
 Zagreb, 16. prosinca 2025.

Predsjednica
 Državnoodvjetničkog vijeća
 Željka Mostečak, v. r.
### NN 14/2026 (11.2.2026.), Odluka o izmjeni Odluke o imenovanju predsjednika i članova Upravnog vijeća Centra za restrukturiranje i prodaju

Vlada Republike Hrvatske

130

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 8. Zakona o Centru za restrukturiranje i prodaju (»Narodne novine«, broj 102/25.), Vlada Republike Hrvatske je na sjednici održanoj 5. veljače 2026. donijela

ODLUKU

O IZMJENI ODLUKE O IMENOVANJU PREDSJEDNIKA I ČLANOVA UPRAVNOG VIJEĆA CENTRA ZA RESTRUKTURIRANJE I PRODAJU

I.

U Odluci o imenovanju predsjednika i članova Upravnog vijeća Centra za restrukturiranje i prodaju (»Narodne novine«, broj 133/25.), točka I. mijenja se i glasi:

»Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, predsjednikom Upravnog vijeća Centra za restrukturiranje i prodaju, po položaju.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/28
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 14/2026 (11.2.2026.), Odluka o izmjeni Odluke o imenovanju predsjednice i članova Komisije za odnose s vjerskim zajednicama

VLADA REPUBLIKE HRVATSKE

132

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 2. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13. i 145/13.), Vlada Republike Hrvatske je na sjednici održanoj 5. veljače 2026. donijela

ODLUKU

O IZMJENI ODLUKE O IMENOVANJU PREDSJEDNICE I ČLANOVA KOMISIJE ZA ODNOSE S VJERSKIM ZAJEDNICAMA

I.

U Odluci o imenovanju predsjednice i članova Komisije za odnose s vjerskim zajednicama (»Narodne novine«, broj 6/26.), u točki II. podstavak 1. mijenja se i glasi:

» – dr. sc. TOMISLAV ĆORIĆ, potpredsjednik Vlade Republike Hrvatske i ministar financija«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/31
 Urbroj: 50301-15/07-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 14/2026 (11.2.2026.), Rješenje o razrješenju potpredsjednika Vlade Republike Hrvatske i ministra financija

VLADA REPUBLIKE HRVATSKE

135

Na temelju članka 110. stavka 1. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske), donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE I MINISTRA FINANCIJA

1. Razrješuje se dr. sc. MARKO PRIMORAC dužnosti potpredsjednika Vlade Republike Hrvatske i ministra financija.

2. Ovo Rješenje stupa na snagu trenutkom iskazivanja povjerenja Hrvatskoga sabora novom potpredsjedniku Vlade Republike Hrvatske i ministru financija.

Klasa: 080-02/26-02/01
 Urbroj: 50301-15/28-26-1
 Zagreb, 26. siječnja 2026.

Predsjednik
 mr. sc. Andrej Plenković, v. r.
### NN 14/2026 (11.2.2026.), Odluka o izmjeni Odluke o koordinaciji aktivnosti unutar okvira za gospodarsko upravljanje Europske unije

VLADA REPUBLIKE HRVATSKE

134

Na temelju članka 24. stavaka 1., 2. i 3. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članaka 121. i 148. Ugovora o funkcioniranju Europske unije (SL C 83/1, 30. 3. 2010.), članaka 3. i 4. Uredbe (EU) 2024/1263 Europskog parlamenta i Vijeća od 29. travnja 2024. o djelotvornoj koordinaciji ekonomskih politika i multilateralnom proračunskom nadzoru te stavljanju izvan snage Uredbe Vijeća (EZ) br. 1466/97 (SL L 2024/1263, 30. 4. 2024.) i članka 6. stavka 1. Uredbe (EU) br. 1176/2011 Europskog parlamenta i Vijeća od 16. studenoga 2011. o sprečavanju i ispravljanju makro­ekonomskih neravnoteža (SL L 306, 23. 11. 2011.), Vlada Republike Hrvatske je na sjednici održanoj 5. veljače 2026. donijela

ODLUKU

O IZMJENI ODLUKE O KOORDINACIJI AKTIVNOSTI UNUTAR OKVIRA ZA GOSPODARSKO UPRAVLJANJE EUROPSKE UNIJE

I.

U Odluci o koordinaciji aktivnosti unutar okvira za gospodarsko upravljanje Europske unije (»Narodne novine«, broj 135/24.), u točki IV. stavku 1. podstavci 2., 5., 12. i 19. mijenjaju se i glase:

» – dr. sc. Tomislav Ćorić, potpredsjednik Vlade Republike Hrvatske i ministar financija, zamjenik predsjednika Radne skupine

– David Vlajčić, potpredsjednik Vlade Republike Hrvatske i ministar poljoprivrede, šumarstva i ribarstva

– Nataša Mikuš Žigman, ministrica regionalnoga razvoja i fondova Europske unije

– dr. sc. Irena Hrstić, dr. med., ministrica zdravstva.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/34
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 14/2026 (11.2.2026.), Odluka o izmjeni Odluke o imenovanju Vijeća za upravljanje razvojem turizma

VLADA REPUBLIKE HRVATSKE

131

Na temelju članka 8. stavka 3. Zakona o turizmu (»Narodne novine«, broj 156/23.), Vlada Republike Hrvatske je na sjednici održanoj 5. veljače 2026. donijela

ODLUKU

O IZMJENI ODLUKE O IMENOVANJU VIJEĆA ZA UPRAVLJANJE RAZVOJEM TURIZMA

I.

U Odluci o imenovanju Vijeća za upravljanje razvojem turizma (»Narodne novine«, br. 90/24., 56/25. i 115/25.), u točki II. podstavak 6. mijenja se i glasi:

» – dr. sc. Tomislav Ćorić, potpredsjednik Vlade Republike Hrvatske i ministar financija«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/27
 Urbroj: 50301-15/07-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 14/2026 (11.2.2026.), Odluka o izmjeni Odluke o osnivanju Radne skupine za strateško usmjeravanje i pripremu stajališta Republike Hrvatske za pregovore o Višegodišnjem financijskom okviru Europske unije za razdoblje nakon 2027.

VLADA REPUBLIKE HRVATSKE

133

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 5. veljače 2026. donijela

ODLUKU

O IZMJENI ODLUKE O OSNIVANJU RADNE SKUPINE ZA STRATEŠKO USMJERAVANJE I PRIPREMU STAJALIŠTA REPUBLIKE HRVATSKE ZA PREGOVORE O VIŠEGODIŠNJEM FINANCIJSKOM OKVIRU EUROPSKE UNIJE ZA RAZDOBLJE NAKON 2027.

I.

U Odluci o osnivanju Radne skupine za strateško usmjeravanje i pripremu stajališta Republike Hrvatske za pregovore o Višegodišnjem financijskom okviru Europske unije za razdoblje nakon 2027. (»Narodne novine«, br. 83/25. i 111/25.), u točki III. stavku 1. podstavak 2. mijenja se i glasi:

» – dr. sc. Tomislav Ćorić, potpredsjednik Vlade Republike Hrvatske i ministar financija, zamjenik predsjednika Radne skupine«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/33
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o određivanju Klinike za očne bolesti Kliničkog bolničkog centra Zagreb određuje »Referentnim centrom Ministarstva zdravstva za neurooftalmologiju«

MINISTARSTVO ZDRAVSTVA

166

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21) postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 8. siječnja 2026., u predmetu obnove naziva referentni centar donosi

RJEŠENJE

1. Određuje se Klinika za očne bolesti Kliničkog bolničkog centra Zagreb »Referentnim centrom Ministarstva zdravstva za neurooftalmologiju«.

2. Naziv »Referentni centar Ministarstva zdravstva za neurooftalmologiju« dodjeljuje se na vrijeme od pet godina.

Klasa: UP/I-510-01/25-01/18
 Urbroj: 534-06-2-2/2-26-09
 Zagreb, 19. siječnja 2026.

Ministrica
 doc. dr. sc. Irena Hrstić, dr. med., v. r.
### NN 15/2026 (13.2.2026.), Rješenje o određivanju Klinike za stomatologiju Kliničkog bolničkog centra Zagreb »Referentnim centrom Ministarstva zdravstva za biomaterijale u rehabilitaciji stomatognatog sustava«

MINISTARSTVO ZDRAVSTVA

167

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21) postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 8. siječnja 2026., u predmetu obnove naziva referentni centar donosi

RJEŠENJE

1. Određuje se Klinika za stomatologiju Kliničkog bolničkog centra Zagreb »Referentnim centrom Ministarstva zdravstva za biomaterijale u rehabilitaciji stomatognatog sustava«.

2. Naziv »Referentni centar Ministarstva zdravstva za biomaterijale u rehabilitaciji stomatognatog sustava« dodjeljuje se na vrijeme od pet godina.

Klasa: UP/I-510-01/25-01/12
 Urbroj: 534-06-2-2/2-26-10
 Zagreb, 19. siječnja 2026.

Ministrica
 doc. dr. sc. Irena Hrstić, dr. med., v. r.
### NN 15/2026 (13.2.2026.), Rješenje o određivanju Klinike za stomatologiju Kliničkog bolničkog centra Zagreb »Referentnim centrom Ministarstva zdravstva za dentalnu traumatologiju«

MINISTARSTVO ZDRAVSTVA

170

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21) postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 8. siječnja 2026., u predmetu obnove naziva referentni centar donosi

RJEŠENJE

1. Određuje se Klinika za stomatologiju Kliničkog bolničkog centra Zagreb »Referentnim centrom Ministarstva zdravstva za dentalnu traumatologiju«.

2. Naziv »Referentni centar Ministarstva zdravstva za dentalnu traumatologiju« dodjeljuje se na vrijeme od pet godina.

Klasa: UP/I-510-01/25-01/13
 Urbroj: 534-06-2-2/2-26-11
 Zagreb, 19. siječnja 2026.

Ministrica
 doc. dr. sc. Irena Hrstić, dr. med., v. r.
### NN 15/2026 (13.2.2026.), Rješenje o određivanju Klinike za ginekologiju i porodništvo Kliničkog bolničkog centra Rijeka »Referentnim centrom Ministarstva zdravstva za maligne bolesti tijela maternice, jajovoda i jajnika«

MINISTARSTVO ZDRAVSTVA

165

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21 postupajući po zahtjevu Kliničkog bolničkog centra Rijeka, sa sjedištem u Rijeci, Krešimirova 42, OIB: 40237608715 na prijedlog Nacionalnog zdravstvenog vijeća sa sjednice održane 8. siječnja 2026., u predmetu obnove naziva referentni centar donosi

RJEŠENJE

1. Određuje se Klinika za ginekologiju i porodništvo Kliničkog bolničkog centra Rijeka »Referentnim centrom Ministarstva zdravstva za maligne bolesti tijela maternice, jajovoda i jajnika«.

2. Naziv »Referentni centar Ministarstva zdravstva za maligne bolesti tijela maternice, jajovoda i jajnika« dodjeljuje se na vrijeme od pet godina.

Klasa: UP/I-510-01/25-01/25
 Urbroj: 534-06-2-2/2-26-10
 Zagreb, 20. siječnja 2026.

Ministrica
 doc. dr. sc. Irena Hrstić, dr. med., v. r.
### NN 15/2026 (13.2.2026.), Rješenje o određivanju Klinike za pedijatriju Kliničkog bolničkog centra Rijeka »Referentnim centrom Ministarstva zdravstva za dugotrajno praćenje bubrežne i plućne funkcije u prijevremeno rođene djece«

MINISTARSTVO ZDRAVSTVA

169

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21 postupajući po zahtjevu Kliničkog bolničkog centra Rijeka, sa sjedištem u Rijeci, Krešimirova 42, OIB: 40237608715 na prijedlog Nacionalnog zdravstvenog vijeća sa sjednice održane 8. siječnja 2026., u predmetu dodjele naziva referentni centar donosi

RJEŠENJE

1. Određuje se Klinika za pedijatriju Kliničkog bolničkog centra Rijeka »Referentnim centrom Ministarstva zdravstva za dugotrajno praćenje bubrežne i plućne funkcije u prijevremeno rođene djece«.

2. Naziv »Referentni centar Ministarstva zdravstva za dugotrajno praćenje bubrežne i plućne funkcije u prijevremeno rođene djece« dodjeljuje se na vrijeme od pet godina.

Klasa: UP/I-510-01/25-01/07
 Urbroj: 534-06-2-2/2-26-10
 Zagreb, 20. siječnja 2026.

Ministrica
 doc. dr. sc. Irena Hrstić, dr. med., v. r.
### NN 15/2026 (13.2.2026.), Rješenje o određivanju Klinike za kožne i spolne bolesti Kliničkog bolničkog centra Sestre milosrdnice »Referentnim centrom Ministarstva zdravstva za dermatoskopiju«

MINISTARSTVO ZDRAVSTVA

168

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21 postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 8. siječnja 2026., u predmetu obnove naziva referentni centar donosi

RJEŠENJE

1. Određuje se Klinika za kožne i spolne bolesti Kliničkog bolničkog centra Sestre milosrdnice »Referentnim centrom Ministarstva zdravstva za dermatoskopiju«.

2. Naziv »Referentni centar Ministarstva zdravstva za dermatoskopiju« dodjeljuje se na vrijeme od pet godina.

Klasa: UP/I-510-01/24-01/37
 Urbroj: 534-06-2-2/2-26-11
 Zagreb, 20. siječnja 2026.

Ministrica
 doc. dr. sc. Irena Hrstić, dr. med., v. r
### NN 15/2026 (13.2.2026.), Rješenje o određivanju Klinike za bolesti srca i krvnih žila Kliničkog bolničkog centra Zagreb »Referentnim centrom Ministarstva zdravstva za ehokardiografiju«

Ministarstvo zdravstva

164

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22, 33/23, 36/24 i 102/25), članka 96. stavka 1. Zakona o općem upravnom postupku (»Narodne novine« broj 47/09 i 110/21) postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 8. siječnja 2026., u predmetu obnove naziva referentni centar donosi

RJEŠENJE

1. Određuje se Klinika za bolesti srca i krvnih žila Kliničkog bolničkog centra Zagreb »Referentnim centrom Ministarstva zdravstva za ehokardiografiju«.

2. Naziv »Referentni centar Ministarstva zdravstva za ehokardiografiju« dodjeljuje se na vrijeme od pet godina.

Klasa: UP/I-510-01/24-01/15
 Urbroj: 534-06-2-2/2-26-13
 Zagreb, 19. siječnja 2026.

Ministrica
 doc. dr. sc. Irena Hrstić, dr. med., v. r.
### NN 15/2026 (13.2.2026.), Rješenje o razrješenju i imenovanju člana Zajedničkog povjerenstva za provedbu Sporazuma o uklanjanju postojećeg i izgradnji novog »Gradskog stadiona Maksimir«

VLADA REPUBLIKE HRVATSKE

161

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavaka 1. i 2. Sporazuma o uklanjanju postojećeg i izgradnji novog »Gradskog stadiona Maksimir«, od 10. travnja 2025., Vlada Republike Hrvatske je na sjednici održanoj 5. veljače 2026. donijela

RJEŠENJE

O RAZRJEŠENJU I IMENOVANJU ČLANA ZAJEDNIČKOG POVJERENSTVA ZA PROVEDBU SPORAZUMA O UKLANJANJU POSTOJEĆEG I IZGRADNJI NOVOG »GRADSKOG STADIONA MAKSIMIR«

1. Razrješuje se dr. sc. MARKO PRIMORAC dužnosti člana Zajedničkog povjerenstva za provedbu Sporazuma o uklanjanju postojećeg i izgradnji novog »Gradskog stadiona Maksimir«, na koju je imenovan kao predstavnik Vlade Republike Hrvatske.

2. Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, članom Zajedničkog povjerenstva za provedbu Sporazuma o uklanjanju postojećeg i izgradnji novog »Gradskog stadiona Maksimir«, kao predstavnik Vlade Republike Hrvatske.

Klasa: 080-02/26-03/09
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o imenovanju državnog tajnika u Ministarstvu financija

VLADA REPUBLIKE HRVATSKE

162

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 5. veljače 2026. donijela

RJEŠENJE

O IMENOVANJU DRŽAVNOG TAJNIKA U MINISTARSTVU FINANCIJA

Imenuje se MATEJ BULE državnim tajnikom u Ministarstvu financija.

Klasa: 080-02/26-01/13
 Urbroj: 50301-15/28-26-2
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o opozivu i imenovanju predstavnika Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

157

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članaka 6. i 7. Sporazuma o osnivanju Gospodarsko-socijalnog vijeća (»Narodne novine«, broj 106/23.), Vlada Republike Hrvatske je na sjednici održanoj 5. veljače 2026. donijela

RJEŠENJE

O OPOZIVU I IMENOVANJU PREDSTAVNIKA VLADE REPUBLIKE HRVATSKE U GOSPODARSKO-SOCIJALNOM VIJEĆU

1. Opoziva se dr. sc. MARKO PRIMORAC dužnosti predstavnika Vlade Republike Hrvatske u Gospodarsko-socijalnom vijeću.

2. Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, predstavnikom Vlade Republike Hrvatske u Gospodarsko-socijalnom vijeću.

Klasa: 080-02/26-03/05
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o razrješenju i imenovanju predsjednika Nadzornog odbora Hrvatske banke za obnovu i razvitak

VLADA REPUBLIKE HRVATSKE

154

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Vlada Republike Hrvatske je na sjednici održanoj 5. veljače 2026. donijela

RJEŠENJE

O RAZRJEŠENJU I IMENOVANJU PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

1. Razrješuje se dr. sc. MARKO PRIMORAC dužnosti predsjednika Nadzornog odbora Hrvatske banke za obnovu i razvitak.

2. Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, predsjednikom Nadzornog odbora Hrvatske banke za obnovu i razvitak, po položaju.

Klasa: 080-02/26-03/02
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Odluka o davanju suglasnosti na Odluku o izmjenama i dopunama Statuta Hrvatske matice iseljenika

Vlada Republike Hrvatske

153

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 9. stavkom 2. Zakona o Hrvatskoj matici iseljenika (»Narodne novine«, broj 94/18.), Vlada Republike Hrvatske je na sjednici održanoj 11. veljače 2026. donijela

ODLUKU

O DAVANJU SUGLASNOSTI NA ODLUKU O IZMJENAMA I DOPUNAMA STATUTA HRVATSKE MATICE ISELJENIKA

I.

Daje se suglasnost na Odluku o izmjenama i dopunama Statuta Hrvatske matice iseljenika, koju je Upravno vijeće Hrvatske matice iseljenika donijelo na sjednici održanoj 22. prosinca 2025.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/19

Urbroj: 50301-21/06-26-2

Zagreb, 11. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o razrješenju i imenovanju predsjednika Skupštine društva Hrvatska Lutrija d.o.o.

VLADA REPUBLIKE HRVATSKE

160

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 34. stavka 1. Zakona o pravnim osobama u vlasništvu Republike Hrvatske (»Narodne novine«, broj 102/25.) i članka 31. stavka 2. Izjave društva s ograničenom odgovornošću Hrvatska Lutrija, Vlada Republike Hrvatske je na sjednici održanoj 5. veljače 2026. donijela

RJEŠENJE

O RAZRJEŠENJU I IMENOVANJU PREDSJEDNIKA SKUPŠTINE DRUŠTVA HRVATSKA LUTRIJA d.o.o.

1. Razrješuje se dr. sc. MARKO PRIMORAC dužnosti predsjednika Skupštine društva Hrvatska Lutrija d.o.o.

2. Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, predsjednikom Skupštine društva Hrvatska Lutrija d.o.o.

Klasa: 080-02/26-03/08
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o razrješenju i imenovanju člana Međuresornog povjerenstva za praćenje i analizu stanja izvoza u Sjedinjene Američke Države

VLADA REPUBLIKE HRVATSKE

159

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i točke II. stavka 3. Odluke o osnivanju Međuresornog povjerenstva za praćenje i analizu stanja izvoza u Sjedinjene Američke Države (»Narodne novine«, broj 71/25.), Vlada Republike Hrvatske je na sjednici održanoj 5. veljače 2026. donijela

RJEŠENJE

O RAZRJEŠENJU I IMENOVANJU ČLANA MEĐURESORNOG POVJERENSTVA ZA PRAĆENJE I ANALIZU STANJA IZVOZA U SJEDINJENE AMERIČKE DRŽAVE

1. Razrješuje se dr. sc. MARKO PRIMORAC dužnosti člana Međuresornog povjerenstva za praćenje i analizu stanja izvoza u Sjedinjene Američke Države, na koju je imenovan kao predstavnik ministarstva nadležnog za financije.

2. Imenuje se dr. sc. TOMISLAV ĆORIĆ članom Međuresornog povjerenstva za praćenje i analizu stanja izvoza u Sjedinjene Američke Države, kao predstavnik ministarstva nadležnog za financije.

Klasa: 080-02/26-03/07
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o razrješenju i imenovanju nacionalnog koordinatora za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora

VLADA REPUBLIKE HRVATSKE

158

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 16. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/06.), Vlada Republike Hrvatske je na sjednici održanoj 5. veljače 2026. donijela

RJEŠENJE

O RAZRJEŠENJU I IMENOVANJU NACIONALNOG KOORDINATORA ZA PROVEDBU PROJEKATA FINANCIRANIH IZ SREDSTAVA ZAJMOVA I DAROVNICA REPUBLICI HRVATSKOJ IZ OSTALIH INOZEMNIH IZVORA

1. Razrješuje se dr. sc. MARKO PRIMORAC dužnosti nacionalnog koordinatora za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora.

2. Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, nacionalnim koordinatorom za provedbu projekata financiranih iz sredstava zajmova i darovnica Republici Hrvatskoj iz ostalih inozemnih izvora.

Klasa: 080-02/26-03/06
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 15/2026 (13.2.2026.), Rješenje o razrješenju i imenovanju predsjednika Vijeća za sustav unutarnjih kontrola u javnom sektoru

VLADA REPUBLIKE HRVATSKE

155

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 40. stavaka 2. i 5. Zakona o sustavu unutarnjih kontrola u javnom sektoru (»Narodne novine«, br. 78/15., 102/19. i 105/25.), Vlada Republike Hrvatske je na sjednici održanoj 5. veljače 2026. donijela

RJEŠENJE

O RAZRJEŠENJU I IMENOVANJU PREDSJEDNIKA VIJEĆA ZA SUSTAV UNUTARNJIH KONTROLA U JAVNOM SEKTORU

1. Razrješuje se dr. sc. MARKO PRIMORAC dužnosti predsjednika Vijeća za sustav unutarnjih kontrola u javnom sektoru.

2. Imenuje se dr. sc. TOMISLAV ĆORIĆ, potpredsjednik Vlade Republike Hrvatske i ministar financija, predsjednikom Vijeća za sustav unutarnjih kontrola u javnom sektoru, po položaju.

Klasa: 080-02/26-03/03
 Urbroj: 50301-15/28-26-1
 Zagreb, 5. veljače 2026.

Predsjednik
 mr. sc. Andrej Plenković, v. r.
### NN 16/2026 (18.2.2026.), Odluka o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom

MINISTARSTVO POLJOPRIVREDE, ŠUMARSTVA I RIBARSTVA

179

Na temelju članka 12. stavka 5., a u vezi s člankom 12. stavkom 1. točkom 1. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

ODLUKU

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM
 PLIVARICOM – SRDELAROM

I.

Ovom Odlukom određuje se zabrana obavljanja gospodarskog ribolova na moru okružujućom mrežom plivaricom – srdelarom u sljedećim dijelovima ribolovnog mora:

1. Zapadna obala Istre: dio ribolovne zone A koji nije obuhvaćena regulacijom ribolova u Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 23/22., 123/22., 13/23., 25/24., 106/24., 131/24., 30/25., 73/25. i 156/25.) (Područje 1. u Prilogu 1.)

2. Kvarner: – Rt Marlera – Rt Art (o. Unije) – Rt Lakunji – Rt Debeli (o. Zeča) – Rt Tanki – Rt Kijac (o. Cres) – Papratni rt – Rt Oštro (Kraljevica) – Rt Marlera (Područje 2. u Prilogu 1.)

3. Srednji kanal: Rt Radovan (o. Ilovik) – o. Kamenjak – sjeverozapadni rt o. Premuda – o. Masarine – Rt Veli rat (Dugi otok) – istočnom obalom Dugog otoka – istočnom granicom PP Telašćica i NP Kornati – Rt Žirje (o. Žirje) – o. Čerigul – o. Čavlin – jugoistočni rt o. Žuta – sjeverozapadni rt o. Žuta – o. Lavdara Mala – jugoistočni rt o. Lavdara – sjeverni rt o. Lavdara – Rt Parda (o. Veli Iž) – Rt Poljšinjac – Južni Rt (o. Zverinac) – Rt Zmorašnji – južni rt o. Vela Tramerka – sjeverni rt o. Vela Tramerka – Rt Benuš (o. Ist) – Rt Kok – Rt Mavrova (o. Silba) – Rt Samotvorac – Rt Radovan (o. Ilovik) (Područje 3. u Prilogu 2.)

4. Splitski kanal: Rt Marjan – rt Čiova (Čiovo) – rt Okrug (Čio­vo) – zapadni rt o. Šolta – Rt Livka (Šolta) – Rt Ražanj (Brač) – istočni rt uvale Česminovac (Brač) – rt Čador (Područje 4. u Prilogu 3.)

5. Hvarski kanal: Rt Pelegrin (o. Hvar) – Rt Tatinja – Dugi rt (o. Brač) – Rt Ražanj (Područje 5. u Prilogu 3.).

II.

Područja iz točke I. podtočaka 1. – 5. ove Odluke prikazana su na kartama u Prilogu 1. – 3. ove Odluke.

III.

Danom stupanja na snagu ove Odluke prestaje važiti Odluka o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom (»Narodne novine«, broj 141/25.).

IV.

Ova Odluka stupa na snagu prvoga dana od dana objave u »Narodnim novinama«, a prestaje važiti 31. ožujka 2026. u 12:00 sati.

Klasa: 324-03/26-01/21
 Urbroj: 525-12/718-26-1
 Zagreb, 13. veljače 2026.

Potpredsjednik Vlade
 i ministar
 David Vlajčić, v. r.

PRILOG 1.

![](/files/_web/sluzbeni-dio/2026/134511/images/5590.jpg)

PRILOG 2.

![](/files/_web/sluzbeni-dio/2026/134511/images/5582.jpg)

PRILOG 3.

![](/files/_web/sluzbeni-dio/2026/134511/images/5573.jpg)
### NN 16/2026 (18.2.2026.), Odluka o izmjenama Odluke o imenovanju članova i zamjenika članova u Odbor regija Europske unije, u mandatnom razdoblju 2025. – 2030. godine

VLADA REPUBLIKE HRVATSKE

176

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s točkom III. Odluke o postupku imenovanja članova i zamjenika članova u Odbor regija Europske unije (»Narodne novine«, broj 35/13.), Vlada Republike Hrvatske je na sjednici održanoj 17. veljače 2026. donijela

ODLUKU

O IZMJENAMA ODLUKE O IMENOVANJU ČLANOVA I ZAMJENIKA ČLANOVA U ODBOR REGIJA EUROPSKE UNIJE, U MANDATNOM RAZDOBLJU 2025. – 2030. GODINE

I.

U Odluci o imenovanju članova i zamjenika članova u Odbor regija Europske unije, u mandatnom razdoblju 2025. - 2030. godine (»Narodne novine«, br. 107/24., 116/24. i 115/25.), u točki I. podtočki 6. riječ: »predsjednik« zamjenjuje se riječju: »zastupnik«.

II.

U točki II. podtočke 2., 4. i 8. mijenjaju se i glase:

»2. MATIJA POSAVEC, župan Međimurske županije

4. ŽELJKA ŠARČEVIĆ GRGIĆ, članica Županijske skupštine Primorsko-goranske županije

8. NIKOLA GRGURIĆ, gradonačelnik Grada Raba«.

III.

Mandat članovima i zamjenicima članova u skladu s odredbama Aneksa III. Obavijesti o propisanoj proceduri imenovanja koji se u Odbor regija Europske unije imenuju umjesto članova kojima je mandat prestao, traje do isteka tekućeg mandata saziva Odbora regija Europske unije u 2030. godini.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/18

Urbroj: 50301-04/36-26-2

Zagreb, 17. veljače 2026.

Predsjednik
 mr. sc. Andrej Plenković, v. r.
### NN 16/2026 (18.2.2026.), Odluka o davanju ovlasti Ministarstvu zdravstva za davanje suglasnosti zdravstvenoj ustanovi kojoj je osnivač Republika Hrvatska za osnivanje prava služnosti

VLADA REPUBLIKE HRVATSKE

175

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 58. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 17. veljače 2026. donijela

ODLUKU

O DAVANJU OVLASTI MINISTARSTVU ZDRAVSTVA ZA DAVANJE SUGLASNOSTI ZDRAVSTVENOJ USTANOVI KOJOJ JE OSNIVAČ REPUBLIKA HRVATSKA ZA OSNIVANJE PRAVA SLUŽNOSTI

I.

Ovom Odlukom ovlašćuje se Ministarstvo zdravstva za davanje suglasnosti zdravstvenoj ustanovi kojoj je osnivač Republika Hrvatska za osnivanje prava služnosti.

II.

Ovlast za davanje suglasnosti iz točke I. ove Odluke odnosi se na sklapanje pravnog posla radi osnivanja prava služnosti na nekretnini u vlasništvu zdravstvene ustanove kojoj je osnivač Republika Hrvatska uz uvjet da sve troškove i naknade koje se odnose na osnivanje prava služnosti na nekretnini u vlasništvu zdravstvene ustanove snosi ovlaštenik prava služnosti.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/36

Urbroj: 50301-04/32-26-4

Zagreb, 17. veljače 2026.

Predsjednik
 mr. sc. Andrej Plenković, v. r.
### NN 16/2026 (18.2.2026.), Odluka o davanju ovlasti Ministarstvu zdravstva za davanje suglasnosti zdravstvenoj ustanovi za davanje u zakup poslovnog prostora i/ili zemljišta odnosno dijela poslovnog prostora i/ili dijela zemljišta

VLADA REPUBLIKE HRVATSKE

174

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s člankom 58. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 17. veljače 2026. donijela

ODLUKU

O DAVANJU OVLASTI MINISTARSTVU ZDRAVSTVA ZA DAVANJE SUGLASNOSTI ZDRAVSTVENOJ USTANOVI ZA DAVANJE U ZAKUP POSLOVNOG PROSTORA I/ILI ZEMLJIŠTA ODNOSNO DIJELA POSLOVNOG PROSTORA I/ILI DIJELA ZEMLJIŠTA

I.

Ovom Odlukom ovlašćuje se Ministarstvo zdravstva za davanje suglasnosti zdravstvenoj ustanovi kojoj je osnivač Republika Hrvatska za davanje u zakup poslovnog prostora i/ili zemljišta odnosno dijela poslovnog prostora i/ili dijela zemljišta.

II.

Ovlast za davanje suglasnosti iz točke I. ove Odluke odnosi se na zakup poslovnog prostora i/ili zemljišta odnosno dijela poslovnog prostora i/ili dijela zemljišta zdravstvene ustanove kojoj je osnivač Republika Hrvatska, u slučaju kada pojedinačni iznos zakupnine za poslovni prostor i/ili zemljište odnosno dio poslovnog prostora i/ili dio zemljišta za razdoblje do deset godina ne prelazi iznos od 1.000.000,00 eura.

III.

Danom stupanja na snagu ove Odluke stavlja se izvan snage Odluka o davanju ovlasti Ministarstvu zdravstva za davanje prethodne suglasnosti zdravstvenoj ustanovi kojoj je osnivač Republika Hrvatska za davanje u zakup poslovnog prostora i/ili zemljišta (»Narodne novine«, broj 62/18.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/26-04/37
 Urbroj: 50301-04/32-26-4
 Zagreb, 17. veljače 2026.

Predsjednik
 mr. sc. Andrej Plenković, v. r.
### NN 16/2026 (18.2.2026.), Pravilnik o dopuni Pravilnika o izdavanju odobrenja za obavljanje gospodarskog ribolova na moru okružujućom mrežom plivaricom – srdelarom

MINISTARSTVO POLJOPRIVREDE, ŠUMARSTVA I RIBARSTVA

178

Na temelju članka 26. stavka 11. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O DOPUNI PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o izdavanju Odobrenja za obavljanje gospodarskog ribolova na moru okružujućom mrežom plivaricom – srdelarom (»Narodne novine« br. 69/22. i 9/24.) iza članka 5.a dodaje se članak 5.b koji glasi:

»Članak 5.b

Vlasnicima plovila na koja je temeljem članka 5.a ovoga Pravilnika, uzimajući u obzir i članak 8. ovoga Pravilnika izdano važeće Odobrenje s rokom važenja do 1. ožujka 2026. godine, na njihov zahtjev izdat će se novo Odobrenje koje vrijedi za razdoblje od dana izdavanja do 31. prosinca 2026. godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/41
 Urbroj: 525-12/718-26-23
 Zagreb, 16. veljače 2026.

Potpredsjednik Vlade
 i ministar
 David Vlajčić, v. r.
### NN 16/2026 (18.2.2026.), Ispravak Kolektivnog ugovora za graditeljstvo (pročišćeni tekst)

KOLEKTIVNI UGOVORI

182

Nakon usporedbe s izvornim tekstom Kolektivnog ugovora za graditeljstvo (objavljenim u »Narodnim novinama« broj 115/15, 26/18, 93/20, 104/20, 93/22, 94/22, 115/22 i 94/23, 29/24, isp. 35/24, 24/25), Kolektivnog ugovora o izmjenama i dopunama Kolektivnog ugovora za graditeljstvo – devete izmjene i dopune i Kolektivnog ugovor za graditeljstvo (pročišćeni tekst), objavljenih u »Narodnim novinama« broj 10/2026 od 29. siječnja 2026. godine utvrđena je pogreška te se 3. veljače 2026. godine daje

ISPRAVAK

KOLEKTIVNOG UGOVORA ZA GRADITELJSTVO
 (pročišćeni tekst)

Članak 2. glasi:

»Ugovor se primjenjuje na sve domaće i strane fizičke ili pravne osobe, (u daljnjem tekstu: poslodavac) koje obavljaju jednu ili više djelatnosti visokogradnje, niskogradnje i hidrogradnje, montažerskih radova, instalacijskih i završnih radova u području građevinarstva i drugih srodnih djelatnosti, koje su upisane u sudski ili obrtni registar, bez obzira na opseg obavljanja djelatnosti, osim ako zakonom nije drugačije propisano.

Ugovor se primjenjuje na radnike svih struka kod tih pravnih osoba (poslodavaca) kada ih Ugovor obostrano obvezuje.«

U članku 39. stavku 3. u drugoj rečenici riječ »plaća« treba glasiti »plaće« te se iza riječi »utvrđeni« briše veznik »i«.

Zagreb, 3. veljače 2026.

|  |  |
| --- | --- |
| Za HUP – Udruga poslodavaca graditeljstva  Mirko Habijanec, predsjednik | Za Sindikat graditeljstva Hrvatske  Jasenka Vukšić, predsjednica |